Tüg xɨɨ anajty Jesús ɨñay jiiby tɨgoty ma Dios ytɨjc.
Ɨñaayb anajty ma je limosna caja huinduu.
Jesús yhuindɨɨcxyp anajty je jäy ajcxy huɨdibɨ meeñ pɨdaaccɨxp ma je ofrenda caja.
E maycomeeñyjäy ooy ymeeñ pɨdaaccɨxy janch may.
Tɨm huinꞌítɨy yjaꞌty tüg coꞌögy töxyjäy janch ayoob pɨdacy metz piꞌc meeñyhuäcxy,
huɨdibɨ caꞌ ooy choobaady.
Chi Jesús huoomujcy jeꞌ ydiscípulos,
e nɨmay ajcxy:
―Janch tɨyꞌajt jaduꞌn nɨmaaygɨxy co jada coꞌögy ytöxyjäy ayoob jacꞌanaxy jada tɨ pɨdägy ofrenda,
caꞌydɨ jac ni pɨn.
Tügꞌócɨy comeeñydɨjc ajcxy ypɨdacpy ma yꞌofrenda yɨ meeñ huɨdibɨ yajconajxyp.
Jadayaabɨ coꞌögytöxyjäy tɨ pɨdacy tügꞌócɨy huɨdibɨ anajty ymɨɨd,
je meeñ tügꞌócɨy huɨdibɨ anajty ñigayamy yɨꞌ ymooyb Dios.